Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A bírálatra felkért szakértők személyének titokban tartása ellentmond a személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) 19. § (2) bekezdésében foglalt
Paragraph Index: 1134

12. § (1) bekezdése alapján az adatkezelő kérelemre köteles tájékoztatni az érintettet a róla kezelt adatokról. Az elutasított pályázóknak tehát joguk van megismerni pályázati eredményüket, illetve azt, hogy eddigi tudományos és oktatói teljesítményüket a minősítést végző szakemberek milyennek találták. A pályázók minél részletesebb tájékoztatása a Széchenyi Professzori Ösztöndíj azon céljainak megvalósulását is előmozdítaná, melyeket a rendelet 1. § (1) bekezdése megfogalmaz. A részeredmények megismerhetősége egyben kontrollt is biztosíthat a bírálói munka felett. Adatvédelmi szempontból értelmezhetetlen a rendelet melléklete 4. pontjának a „nem nyilvános (titkos)” fordulata. A „nem nyilvános” kifejezés és a „titkos” szó jelentéstartalma ugyanis nem azonos. A titkosság szigorúbb tiltó szabályt jelent, mint a nyilvánosság kizárása. Ami titkos, azt csak a titokminősítő, illetőleg az erre felhatalmazott ismerheti meg. Ezzel szemben, ami csak „nem nyilvános”, az még nem biztos, hogy mindenki elől el van zárva. A „nem nyilvános” iratokat harmadik személyek ugyan nem ismerhetik meg, az érintettekkel szembeni tájékoztatási kötelezettség azonban ekkor is fennáll. IV. A fentiekre tekintettel a következő ajánlást teszem: — A Széchenyi Professzori Ösztöndíj elnyerésére benyújtott pályázatok értékelését követően a pályázóval — írásban előterjesztett kérelmére — ismertetni kell az alábbi adatokat: — az összpontszámot; — a részpontszámokat; — a pályázók tudományterületi rangsorában elért helyezését; — az adott tudományterület sikeres pályázatai által elért legmagasabb és legalacsonyabb pontszámot; — a pályázatok szakmai bírálatára felkért szakértők nevét. — A kuratóriumi tagok és a szakértők névsorát — mivel ezek közérdekű adatok — a pályázatok elbírálása után a nyertesek nevének közzétételével egyidejűleg szintén nyilvánosságra kell hozni. — Az elért eredményről szóló tájékoztatás lehetőségére a pályázók figyelmét fel kell hívni. — Felkérem az oktatási minisztert, hogy úgy módosítsa a Széchenyi Professzori Ösztöndíj odaítéléséről szóló 17/1996. 1999/79/II. szám (XII. 13.) MKM rendeletet, hogy az a személyes adatok védelméhez és a közérdekű adatok nyilvánosságához való jogokat megfelelően garantálja. Budapest, 1998. december 30. Dr. Majtényi László (445/K/1998) * * * [Állásfoglalás: a kormánytagok éves jutalmazására kifizetett összeg összesített formában közérdekű adat] Pallagi Ferenc úrnak főszerkesztő Blikk Szerkesztősége Tisztelt Főszerkesztő Úr! A miniszterek jutalmazásával kapcsolatos beadványa ügyében az alábbiakról tájékoztatom: A személyes adatok védelméről és a közérdekű adatok

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes